b'\n_START_ARTICLE_\nAnglies ciklas\n_START_SECTION_\nVandenynuose\n_START_PARAGRAPH_\nVandenynuose ir j\xc5\xabrose anglies yra apie 36000 milijard\xc5\xb3 ton\xc5\xb3, daugiausiai bikarbonato jono pavidalu. Neorganiniai anglies junginiai svarb\xc5\xabs reakcijose su vandeniu, nes turi \xc4\xaftakos vandenyn\xc5\xb3 r\xc5\xabg\xc5\xa1tingumui (pH) ir veikia kaip anglies \xc5\xa1altinis ar \xe2\x80\x9esaugykla\xe2\x80\x9c. Kasmet vandenynai pasipildo apie 2 milijardus ton\xc5\xb3 anglies.\n_START_SECTION_\nAnglies ciklo modeliavimas\n_START_PARAGRAPH_\nAnglies apytakos modeliai gali b\xc5\xabti naudojami visuotinio klimato modeliuose, siekiant \xc4\xafvertinti vandenyn\xc5\xb3 bei biosferos poky\xc4\x8dius, atitinkan\xc4\x8dius CO\xe2\x82\x82 kieki\xc5\xb3 atmosferoje kitim\xc4\x85. Deja, anglies ciklo modeliai \xc5\xa1iuo metu n\xc4\x97ra visi\xc5\xa1kai tiksl\xc5\xabs. Bet kokiu atveju, jie parodo, kad yra stiprus ry\xc5\xa1ys tarp temperat\xc5\xabros did\xc4\x97jimo ir CO\xe2\x82\x82 gaus\xc4\x97jimo atmosferoje.'